recursal/SuperWikiNEXT-32B huggingface dataset:
**எருமை வெளியனார்** சங்ககாலப் புலவர்களில் ஒருவர். சங்கநூல்களில் இவர் பாடியனவாக மூன்று பாடல்கள் உள்ளன. அவை அகநானூறு 73, புறநானூறு 273, 303 ஆகியவை. எருமை வெளியனார் மகனார் கடலனார் என்னும் புலவர் இவரது மகன்.

எருமை என்பது ஓர் ஊர். இக்காலத்து மைசூர் சங்ககாலத்தில் எருமையூர் என்னும் தூய தமிழ்ச்சொற் பெயரோடு விளங்கியது. எருமையூரன் என்பவன் பாண்டியன் தலையாலங்கானத்துச் செருவென்ற நெடுஞ்செழியனை எதிர்த்துத் தோற்ற எழுவர் கூட்டணிப்படை அரசர்களில் ஒருவன் (அகநானூறு 36). இதனால் எருமை என்பது ஓர் ஊர் என்பதைத் தெளிவாக உணரலாம். எருமையை 'மை' என்னும் சொல்லால் சங்கநூல்கள் வழங்குகின்றன.

வெளியனார் பாடல் தரும் செய்திகள்
-------------------------------

### அகநானூறு 73

அவன் பொருள் தேடச் சென்றான். அவன் பிரிவால் அவள் வாடுகிறாள். அவன், தான் திரும்பி வருவதாகச் சொல்லிச் சென்ற பருவம் வந்துவிட்டதை எண்ணி அவள் கலங்குகிறாள். தோழி அவளைத் தேற்றுவதாக இந்தப் பாடல் அமைந்துள்ளது. அவர் சென்றுள்ள இடத்திலும் மழை பெய்யும். அதனைப் பார்த்து, தான் உறுதிமொழிந்ததை எண்ணி, உடனே திரும்பிவிடுவார் என்கிறாள் தோழி.

தலைவி, தலைக்குளிக்காமல் தலையைப் பின்னி முடிந்திருக்கிறாள். எண்ணெய் வழிய அது முடியப்பட்டிருக்கிறது. முத்தணிந்த அவளது மார்பகங்கள் இரவில் பார்க்கும் பூனையின் கண்கள் போல உள்ளன. கற்பு, மடம், சாயல் ஆகியவை அவளிடம் குடிகொண்டுள்ளன. எனினும் பிரிவுநோய் அவளை வருத்திக்கொண்டிருக்கிறது. இனித் தலைவியின் நிலை என்ன ஆகுமோ? என்று தோழி கவலைப்படுகிறாள். தலைவியும் தானும் இருவர் அல்லர்; ஒருவர்; எண்ணமும் ஒன்றுதான் என்றெல்லாம் தோழி எண்ணிப்பார்க்கிறாள்.

தலைவியை அழைத்துச் சில சொல்கிறாள். இதோ பார்! வானம் மின்னுகிறது. கொடி படர்ந்த புதரில் இருள் நிற நாகம் என்னும் யானை சேணோன் எப்போது துஞ்சுவான் என்று பார்த்துக்கொண்டிருக்கும். சேணோன் வயமான் சிங்கம் போல வலிமை மிக்கவன். (தினையைப் பகலில் பரண்மீது ஏறியிருந்து பறவைகளை ஓட்டி மகளிர் காவல் புரிவர். இரவில் ஆடவர் தீப்பந்தத்தைக் கையில் வைத்துக்கொண்டு பயிர்களை அழிக்க வரும் யானைகளை ஓட்டுவர்) இவனுக்குச் சேணோன் என்று பெயர். சேணோன் தன் கையிலிருக்கும் தீப்பந்தத்தை வீசுவது போல வானம் மின்னுகிறது. அவர் வந்துவிடுவார், என்கிறாள் தோழி.

### துறை: குதிரை மறம்.

’போர்புரியும் குதிரை வீரனைப்பற்றிப் பேசுவது’ குதிரை மறம். இந்தப் புறநானூற்றுப் பாடல்கள் இரண்டும் இத்துறையைச் சேர்ந்தவை.

#### புறநானூறு 273

தாய் ஒருத்தி, குதிரைமீதேறிப் போருக்குச் சென்ற தன்மகனை எண்ணிக் கலங்குகிறாள். 'மா வாராதே, மா வாராதே, எல்லா மாவும் வந்தன, என் இளம் புதல்வன் சென்ற மா வாராதே. இரண்டு ஆறுகள் கூடும் ஆற்றங்கரைகளுக்கு நடுவே இருக்கும் மரம் சாய்வது போல என் செல்வன் சென்ற மா சாய்ந்துவிட்டதோ' - இது அவள் கலக்கம்.

#### புறநானூறு 303

குதிரைமேல் போருக்குச் சென்ற தன்மகன் வெற்றியோடு திரும்புவதைப் பார்த்த தாய் ஒருத்தி சொல்வதாக இந்தப் பாடல் அமைந்துள்ளது. நிலத்தையே பின்னுக்குத் தள்ளுவது போல அவன் குதிரை பாய்ந்து சென்றது. போர்க்களத்தில் வேல் வீசி, அவளது மகன் பகைவரின் யானைகளைக் கொன்றான். அவற்றின் பிடிகள் புலம்பும்படி கொன்றான். கடலைப் பிளந்துகொண்டு திமில் செல்வதுபோலப் பகைவரின் படையைப் பிளந்துகொண்டுச் சென்று கொன்றான். அந்த வேலை ஆட்டிக்கொண்டு இதோ அவன் தன் குதிரைமேல் வருகிறான்.
**கேத்திரி மன்னர் அஜித் சிங்** (**Raja Ajit Singh**) (16 அக்டோபர் 1861 – 18 சனவரி 1901) பிரித்தானிய இந்தியாவின் இராஜபுதனம் முகமையின் கீழிருந்த செகாவதி பிரதேசத்தின் கேத்திரி சமஸ்தானத்தை 1870 முதல் 1901 முடிய ஆட்சி செய்தவர். இவர் சுவாமி விவேகானந்தரின் நெருங்கிய நண்பரும், சீடரும் ஆவார். சுவாமி விவேகானந்தர் 1891, 1893 மற்றும் 1897 ஆண்டுகளில் கேத்திரி சென்று மன்னர் அஜித் சிங்கை சந்தித்துள்ளார். 1893ஆம் ஆண்டில் சுவாமி விவேகானந்தர் சிகாகோவில் நடைபெற்ற உலகச் சமயங்களின் பாராளுமன்றத்தில் பேச கேத்திரி மன்னர் அஜித் சிங் உற்சாகம் ஊட்டியதுடன், 1891ஆம் ஆண்டு முதல் கொல்கத்தாவில் இருந்த சுவாமி விவேகானந்தரின் தாய்க்கு மாதம் ரூபாய் 100 அனுப்பி வைத்தார். 

மன்னர் அஜித் சிங்கிற்கு 1 டிசம்பர் 1898 அன்று விவேகானந்தர் எழுதிய கடிதத்தில், தன் தாய் புவனேஸ்வரி தேவியின் மறைவிற்குப் பிறகும் பேலூர் மடத்திற்கு நிரந்தரமாக நிதியுதவி செய்ய கேட்டுக் கொண்டார்.

வரலாறு
------

மன்னர் அஜித் சிங், ஆண்டு 1897ம்ன்னர் அஜித் சிங் தன் இளைய மகன் ஜெய் சிங்குடன்1897ல் மன்னர் அஜித் சிங் இலண்டனில் எடுத்த புகைப்படங்கள்
கேத்திரி சமஸ்தான மன்னர் பதே சிங், அஜித் சிங்கை தத்தெடுத்து வளர்த்தார். 1870ல் பதே சிங்கின் மறைவிற்குப் பின்னர் அஜித் சிங் கேத்ரி சமஸ்தானத்தின் மன்னராக முடிசூட்டப்பட்டார். மன்னர் அஜித் சிங் கலை மற்றும் இசையை ஆதரித்தவர். 1897ல் விக்டோரியா மகாராணியின் வைர விழாவிற்கு இங்கிலாந்து சென்றார்.

சுவாமி விவேகானந்தருடன் நட்பு
----------------------------

> 
> உன்னிடம் என் மனதைத் திறப்பதில் எனக்கு எந்த வெட்கமும் இல்லை, இந்த வாழ்க்கையில் நான் உன்னை மட்டுமே என் நண்பனாகக் கருதுகிறேன்.
> 
> 
> 

22 நவம்பர் 1898ல் சுவாமி விவேகானந்தர் எழுதிய கடிதம்

1891ஆம் ஆண்டில் விவேகானந்தருடன் முதல் சந்திப்பிலிருந்து, அஜித் சிங் சனவரி 1901ல் இறக்கும் வரை விவேகானாந்தரின் நண்பராகவும், சீடராகவும் கேத்திரி மன்னர் அஜித் சிங் விளங்கினார். விவேகானந்தர் 22 நவம்பர் 1898 அன்று அஜித் சிங்கிற்கு எழுதிய கடிதத்தில், தன் வாழ்வில் கிடைத்த ஒரே நண்பன் என அஜித் சிங் என குறிப்பிட்டிருந்தார்.

கேத்திரியில் இராமகிருஷ்ண இயக்கத்தின் கிளையை நிறுவுதல்
-----------------------------------------------------

அஜித் சிங்கின் பேரன் பகதூர் சர்தார் சிங் என்பவர் 1958ம் ஆண்டில் கேத்திரி நகரத்தில் இராமகிருஷ்ணா இயக்கத்தின் கிளையை நிறுவி, அக்கட்டிடத்திற்கு *விவேகானந்தர் நினைவுக் கோயில்* எனப்பெயரிட்டார்.

இதனையும் காண்க
--------------

* கேத்திரி

மேற்கோள்கள்
-----------

1. ↑  Chaturvedi Badrinath (2006). *Swami Vivekananda: The Living Vedanta*. Penguin Books India. பக். 143. பன்னாட்டுத் தரப்புத்தக எண்:978-0-14-306209-7. .
2. ↑  "Image of Ajit Singh Khetri in London". Lafayette Negative Archive. 12 May 2013 அன்று பார்க்கப்பட்டது.
3. ↑  "Image of Ajit Singh Khetri in London". Lafayette Negative Archive. 12 May 2013 அன்று பார்க்கப்பட்டது.
4. ↑  "RKMission Khetri History". RKMission Khetri. 12 May 2013 அன்று பார்க்கப்பட்டது.
5. ↑  "Raja of Khetri 1897". lafayette.org.uk. 12 May 2013 அன்று பார்க்கப்பட்டது.
6. 1 2  "Letter 22 November 1898". WikiSource. 12 May 2013 அன்று பார்க்கப்பட்டது.
7. ↑  "History". Ramakrishna Mission, Khetri.

வெளி இணைப்புகள்
---------------

* ramakrishna mission&ajit-vivek museum khetri
* Ramakrishna Mission Khetri
**நாகம்பள்ளி மகாபலேஸ்வரர் சுவாமி கோயில்** தமிழ்நாட்டில் கரூர் மாவட்டம், நாகம்பள்ளி , மலைக்கோவிலூர் என்னும் ஊரில் அமைந்துள்ள சிவன் கோயிலாகும்.

வரலாறு
------

மலைக்கோவில் இங்குள்ளதாலேயே ஊர்ப்பெயரும் மலைக்கோயிலூர் என அமைந்தது. ஒரு சிறிய குன்றுப்பகுதியில் அமைந்துள்ள சிவன் கோயில். கற்றளிக்கோயில். கொங்குச் சோழர் காலத்தது. கொங்குச் சோழர் மற்றும் கொங்குப் பாண்டியர் கல்வெட்டுகள் இங்குள்ளன.

இக்கோயில் நீண்ட காலம் புறக்கணிக்கப்பட்ட நிலையில் உரிய பேணுதல் இன்றிச் சிதைவுற்றுள்ளது. வாரம் ஒரு முறை, இந்தப்பகுதியில் உள்ள வெஞ்சமாங்கூடல் கோயிலின் பூசையாளர் வந்து நடை திறந்து பூசை செய்துவிட்டுப் போகும் நிலை உள்ளது. மற்ற நேரங்களில் பூட்டப்பட்டுள்ளது. சிவலிங்கத்திருமேனியாக இறைவன் எழுந்தருளியிருக்கும் கருவறை, அர்த்தமண்டபம் ஆகியன எப்போதும் பூட்டப்பெற்றிருந்தாலும் கோயில் வளாகம் முற்றும் நாள் முழுதும் எவரும் வந்து போகும் வகையில் உரிய பாதுகாப்பின்றிக் கிடக்கின்றது.

கோயில் 800 ஆண்டுகள் பழமை வாய்ந்தது என்பதும் கல்வெட்டுச் சான்றுகளால் பெறப்படுகிறது.  

கொங்குச் சோழன் வீரராசேந்திரன்

கொங்குச்சோழனான வீரராசேந்திரனின் ஆட்சிக்காலம் கி.பி. 1207-1256. இவன் தன் ஆட்சிக்காலத்தில், தென் கொங்கில் 1207 முதல் 1221 வரையிலும், பின்னர் வடகொங்கு, தென்கொங்கு ஆகிய இரு பகுதிகளையும் சேர்த்து 1256 வரையிலும் ஆட்சி செய்துள்ளான். நாற்பத்தொன்பது ஆண்டுகள் ஆட்சி செய்த அரசன் இவன் ஒருவனே. இக்கோயிலில் கிடைக்கும் இவ்னது கல்வெட்டுகள், இவனுடைய 14-ஆம் ஆட்சியாண்டில் ஒன்று, 18-ஆம் ஆட்சியாண்டில் இரண்டு என அமைகின்றன. 14-ஆம் ஆட்சியாண்டு, கி.பி. 1221 ஆகும். எனவே, கோயிலின் காலம் கி.பி. 13-ஆம் நூற்றாண்டின் முற்பகுதி என்பதும், கோயில் 800 ஆண்டுகள் பழமை வாய்ந்தது என்பதும் கல்வெட்டுச் சான்றுகளால் பெறப்படுகிறது.  []

கோயில் அமைப்பு
--------------

இக்கோயிலில் மொத்தம் மூன்று கோபுரங்கள் உள்ளன. இக்கோயில் தொகுப்புக் கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.

பூசைகள்
-------

இக்கோயிலில் ஒருகாலப் பூசை நடக்கின்றது. சிவராத்திரி முக்கிய திருவிழாவாக நடைபெறுகிறது.

மேற்கோள்கள்
-----------

|  |  |
| --- | --- |
|  | த. இ. க. வெளியிட்ட திருக்கோயில் தரவுத் தொகுதியின் அடிப்படையில் இக்கட்டுரையை உருவாக்கியுள்ளோம். திட்டப் பக்கம் காண்க. |

1. 1 2  "தமிழகத் திருக்கோவில்கள் தரவுத் தொகுதி 1". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
2. ↑  "தமிழகத் திருக்கோவில்கள் தரவுத் தொகுதி 2". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
பூச்சியின் கால்
மனிதனின் கால்
**கால்** என்பது விலங்குகளின் உடலைத் தாங்குவதற்கும், நடப்பதற்கும் பயன்படும் உடல் உறுப்பாகும். விலங்குகளுக்குக் கால்கள் சோடிகளாக அமைந்துள்ளன. மனிதரும் பறவைகளும் இரு கால்களும் விலங்குகள் நான்கு கால்களும் கொண்டிருக்கின்றனர். சில ஊர்வன வகைகள் சில நூறு கால்கள் கொண்டுள்ளன.

ஈ போன்ற சில பூச்சி வகைகள், கால்களால் முகர்வதற்கும் மற்றும் சுவைப்பதற்கும் திறன் பெற்றுள்ளன.

கணுக்கால்
---------

|  |  |
| --- | --- |
| Search Wiktionary | விக்சனரியில் ***கணுக்கால்*** என்னும் சொல்லைப் பார்க்கவும். |

கணுக்காலுக்குக் கீழே, பாதம் உள்ளது.மேலே, கெண்டைக்கால் உள்ளது. பாதத்தையும், மேற்புற கால் பகுதிகளான தொடை,முட்டி, கெண்டைக்கால் பகுதிகளைப் பாதத்துடன் இணைப்பது, கணுக்கால் மூட்டு ஆகும்.

பாதம்
-----

காலின் அடிப்பகுதி **பாதம்** எனப்படுகிறது. இதன் எலும்பு அமைவுகள் உடல் எடையைத் தாங்கும் விதத்தில் அமைந்துள்ளதே இதன் சிறப்பு ஆகும். விலங்கினங்களில் இச்சிறப்பு, மாறுபட்டு, மேலோங்கி இருக்கிறது.

காட்சியகம்
----------

* பாத எலும்புகள்**பாத எலும்புகள்**
* மேற்புறத்தோற்றம்மேற்புறத்தோற்றம்
* பக்கவாட்டுத்தோற்றம்பக்கவாட்டுத்தோற்றம்
* உள்நோக்குஅமைப்புஉள்நோக்குஅமைப்பு
* குறியிடம்குறியிடம்
**க. கந்தசாமி**  (*K. Kandasamy*)(பிறப்பு மார்ச்சு 09, 1932) என்பவர் இந்திய அரசியல்வாதியும் தமிழ்நாடு மேனாள் சட்டமன்ற உறுப்பினரும் ஆவார். இவர் மதுரை மாவட்டம் உசிலம்பட்டியினைச் சார்ந்தவர். உசிலம்பட்டி கழக உயர்நிலைப் பள்ளியில் பள்ளிக் கல்வியினை முடித்துள்ளார். கந்தசாமி மதுரை, மதுரைக் கல்லூரி, சென்னை சட்டக் கல்லூரியில் கல்லூரி படிப்பினை முடித்துள்ளார். முத்துராமலிங்கத் தேவர் மற்றும் மூக்கையாத் தேவர் கொள்கைகளால் ஈர்க்கப்பட்ட இவர் அனைத்திந்திய பார்வார்டு பிளாக்கு கட்சியின் தீவிர உறுப்பினர் ஆவார். இவர் 1971ஆம் ஆண்டில் நடைபெற்ற தமிழ்நாடு சட்டப் பேரவை இடைத்தேர்தலில் உசிலம்பட்டி சட்டமன்றத் தொகுதியில் போட்டியிட்டு தமிழ்நாடு சட்டப் பேரவை உறுப்பினர் ஆனார்.

### சட்டமன்ற உறுப்பினராக

| ஆண்டு | வெற்றி பெற்ற தொகுதி | கட்சி | பெற்ற வாக்குகள் | வாக்கு விழுக்காடு (%) |
| --- | --- | --- | --- | --- |
| 1971 | உசிலம்பட்டி | அனைத்திந்திய பார்வார்டு பிளாக்கு | 36,351 | 64.19 |

மேற்கோள்கள்
-----------

1. ↑   *தமிழ்நாடு சட்டப் பேரவை "யார் எவர்" [Tamil Nadu Legislative Assembly "Who's Who"]*. 01.01.1972: Tamil Nadu Legislative Assembly Department. 1971. பக். 438.
**விவேக் ஹால்கெரே மூர்த்தி** , அமெரிக்காவின் 19வது மருத்துவதுறை தலைவராக நியமிக்க அதிபர் ஒபாமாவால் முன்மொழியப் பட்டுள்ளவர். இப்பதவி அமெரிக்காவின் பொது சுகாதாரம் மற்றும் மருத்துவ சிகிச்சைத் துறையை ஒட்டுமொத்தமாக நிர்வகிக்கும் பதவியாகும். ரெஜினா பென்ஜமின் என்பவர் 2009 முதல் தலைவராக பொறுப்பு வகித்துவருகிறார். இவருக்கு பதில்தான் விவேக் மூர்த்தி முன்மொழியப் பட்டுள்ளார். இவர் இந்தியாவிலும், அமெரிக்காவிலும் ஹெச்ஐவி மற்றும் எய்ட்ஸ் தொடர்பாக இலவச கல்வி வழங்கும் அமைப்பை நடத்தி வருகிறார்.2011-ம் ஆண்டு பொது சுகாதாரம், நோய்த் தடுப்பு மற்றும் உடல் ஆரோக்கிய மேம்பாட்டு ஆலோசனைக் குழுவின் உறுப்பினராக விவேக் மூர்த்தி நியமிக்கப்பட்டார்.

மேற்கோள்கள்
-----------

1. ↑  Alter, Charlotte (16 நவம்பர் 2013). "Obama Will Nominate Vivek Hallegere Murthy as Surgeon General". *Time Magazine*.. பார்த்த நாள்: 14 November 2013.
2. ↑  "இந்திய மருத்துவர் விவேக் ஹலேகரே மூர்த்தி அமெரிக்க மருத்துவ துறை தலைவராகிறார்". தினமணி. 15 நவம்பர் 2013. 16 நவம்பர் 2013 அன்று பார்க்கப்பட்டது.
3. ↑  "அமெரிக்காவில் மருத்துவ ஜெனரலாகும் டாக்டர் விவேக் மூர்த்தி". தி இந்து. 16 நவம்பர் 2013. 16 நவம்பர் 2013 அன்று பார்க்கப்பட்டது.
**ஆன்யு டா சிடியான்** (Hanyu Da Cidian, (சீனம்: 漢語大詞典/汉语大词典; பின்யின்: **Hànyǔ Dà Cídiǎn**; நேர்பொருளாக "**ஃகான்யு டா சிடிஆன்**, அடக்கமான சீன சொல் அகரமுதலி") என்பது யாவற்றினும் அதிக சொற்களையும் சொற்கோவைகளையும் கொன்ட சீன அகரமுதலி. அகராதியியல் அளவையின் படி இதனை ஆங்கில ஆக்ஃசுபோர்டு அகர முதலிக்கு ஈடாகச் சொல்லலாம். இதில் 3000 ஆண்டு வரலாற்றுக் காலத்தில் சொற்களின் பயன்பாட்டு வரலாற்றை எடுத்துக்காட்டுகளுடன் தந்துள்ளார்கள் என்பது சிறப்புக்கூறு. தற்கால பேச்சுவழக்குச் சொற்களும் பதிவு செய்திருக்கின்றார்கள். இதன் தலைமைத் தொகுப்பாளர் இலுவோ சுஃவெங்கு (Luo Zhufeng 羅竹風 (1911-1996)), ஏறத்தாழ 300 உடன்பங்களித்த அறிஞர்களின் துணையோடு 1979 ஆம் ஆண்டு தொடங்கி, 1986 ஆம் ஆண்டு பதிப்பிக்கத் தொடங்கி பதிமூன்று தொகுதிகள் வெளியிட்டு 1993 இல் முடித்தனர்.

ஃகான்யு டா சிடிஆன் அகரமுதலியில் 23,000 தலைப்புச்சொற்களுக்கும் மேல் உள்ளன, இவற்றோடு 370,000 சொற்களுக்கு வரையறையும் 1,500,000 பயன்பாட்டுச் சான்றுகோள்களும் தந்துள்ளனர். தலைப்புச் சொற்களை 200 வகையான வேரெழுத்துகளின் கீழ் (வேர்க்கீற்றுகளில் கீழ்) (radical) வகைப்படுத்தி மரபு சீன எழுத்திலும், எளிமைபப்டுத்திய சீன எழுத்திலும் தந்துள்ளார்கள். வரையறைகளும் விளக்கங்களும் எளிமைப்படுத்திய சீன எழுத்துமுறையில் தந்துள்ளனர், ஆனால் மரபு வரலாற்று தொல்சீர் சொற்களுக்கும் எடுத்துக்காட்டுகளுக்கும் மரபு சீனத்தில் எழுதி விளக்கி இருக்கின்றனர்.

தொகுதி-13 இல் பின்யின் முறையிலும் கீற்று எண்ணிக்கையிலும் உள்ள பின்னடக்கச் சொற்பட்டியல் உண்டு. இது தவிர தனியான ஒரு தொகுதி (1997 இல் வெளியானது) 728,000 தலைப்புச்சொற்கள் கொன்டுள்ளது. இதில் உள்ள 20,000 பக்கங்களில் 50 மில்லியன் கூட்டெழுத்துகள் இருந்தபோதும் எளிதாகப் பயன்படுத்தும்படியாக அமைத்துள்ளனர் என்று கூறுகின்றார் வில்க்கின்சன்

அடிக்குறிப்புகளும் மேற்கோள்களும்
--------------------------------

* Hanyu da cidian bianzuanchu 漢語大詞典编纂處 and Zen bunka kenkyūjo 禅文化研究所, eds. 1997. *Duo gongneng Hanyu da cidian suoyin* 多功能漢語大詞典索引 ("General-purpose index to the *Hanyu da cidian*"). Shanghai: Hanyu da cidian. ISBN 7-5432-0265-4
* Hargett, James M. 1990. "[Review of] *Hanyu dacidian* by Luo Zhufeng." *Chinese Literature: Essays, Articles, Reviews (CLEAR)*, Vol. 12, pp. 138–143.
* Luo Zhufeng 羅竹風, chief ed. 1986-1993. *Hanyu da cidian* ("Comprehensive Dictionary of Chinese"). 13 vols. Shanghai: Cishu chubanshe. ISBN 7-5432-0013-9. CD-ROM ed. ISBN 962-07-0255-7
* (in Mandarin) *Hanyu Da Cidian 3.0*. ஹொங்கொங்: Commercial Press. 2007. பன்னாட்டுத் தரப்புத்தக எண்:978-962-07-0277-8.
**கனகசபை அருணாசலம்** (14 சனவரி 1946 - 27 ஏப்ரல் 2015) இலங்கைத் தமிழ்ப் பேராசிரியரும், எழுத்தாளரும், தமிழறிஞரும் ஆவார். பேராதனைப் பல்கலைக்கழகத் தமிழ்த்துறைத் தலைவராக இருந்தவர். பல ஆய்வு நூல்களை எழுதி வெளியிட்டுள்ளார்.

வாழ்க்கைக் குறிப்பு
-------------------

அருணாசலம் யாழ்ப்பாண மாவட்டம், சாவகச்சேரி, அல்லாரை என்ற ஊரில் கனகசபை, காசிப்பிள்ளை ஆகியோருக்கு இரண்டாவது மகவாகப் பிறந்தார். தனது ஆரம்பக் கல்வியை அல்லாரை அரசினர் தமிழ்க் கலவன் பாடசாலையிலும் உயர்கல்வியை சாவகச்சேரி இந்துக் கல்லூரியிலும் கற்றார். பேராதனைப் பல்கலைக்கழகத்தில் தமிழ் மொழியைச் சிறப்புப் பாடமாகப் பயின்று 1971 இல் இளங்கலை சிறப்புப் பட்டம் பெற்றார். 1972 இல் பேராதனைப் பல்கலைக்கழகத்தில் உதவி விரிவுரையாளராகப் பணியில் சேர்ந்தார். ஈழத்துத் தமிழ்ச் சிறுகதைகள் தொடர்பாக ஆராய்ந்து 1974 இல் முதுகலைப் பட்டமும் தமிழ் வரலாற்றுப் புதினங்கள் தொடர்பாக ஆராய்ந்து 1979 ஆம் ஆண்டு கலாநிதிப் பட்டமும் பெற்றார். 1996 இல் தமிழ்ப் பேராசிரியராகப் பதவி உயர்வு பெற்றார். 1995 முதல் 1998 வரை பேராதனைப் பல்கலைக்கழகத் தமிழ்த் துறைத் தலைவராகப் பணியாற்றினார். மலையகத்தில் நீண்ட காலம் பணியாற்றியதன் காரணமாக, மலையக இலக்கியத்தில் இவர் பெரிதும் ஈடுபாடு கொண்டிருந்தார். "மலையகத் தமிழ் இலக்கியம்" என்ற ஆய்வு நூலை எழுதினார். பழந்தமிழ் இலக்கியத்திலும் நவீன இலக்கியத்திலும் பல நூல்களையும் ஆய்வுக் கட்டுரைகளையும் எழுதியுள்ளார்.

இவரது நூல்கள்
-------------

* பாரதியார் சிந்தனைகள் (1984)
* சுவாமி விபுலானந்தரின் சமயச் சிந்தனைகள் (1992)
* காலக்கண்ணாடி - இளங்கதிர் (1994)
* இலங்கையின் மலையக தமிழர் (1994)
* மலையகத் தமிழ் இலக்கியம் (1994)
* இலங்கையின் மலையகத் தமிழ் நாவல்கள் - ஓர் அறிமுகம்
* இலங்கையில் தமிழியல் ஆய்வு முயற்சிகள் (1997)
* இளங்கதிர்
* சாதனையாளர் சாரல்நாடன் (2005)

விருதுகளும் பரிசுகளும்
----------------------

* தமிழ் வரலாற்றுப் புதினம் தொடர்பான தமது கலாநிதிப்பட்ட ஆய்வேட்டுக்காகப் பேராதனைப் பல்கலைக்கழகத்தால் முதன் முதலாக வழங்கப்பட்ட பொன்னம்பல முதலியார் பரிசு.
* சாகித்திய ரத்தினா (2012, இலங்கை அரசு)

மேற்கோள்கள்
-----------

தளத்தில்  
க. அருணாசலம் எழுதிய
 ***நூல்கள்*** உள்ளன.

1. 1 2 3  மு. சிவலிங்கம் (2 மே 2015). "மலையக இலக்கியத்தில் இரண்டறக் கலந்திருக்கும் பேராசிரியர் அமரர் க. அருணாசலம்". *வீரகேசரி*.
2. 1 2 3  "பேராசிரியர் க. அருணாசலம்". *வீரகேசரி* (கொழும்பு). 6 சூன் 2015.
3. 1 2  மகேசுவரன், வ. (பேராசிரியர்) (27 ஏப்ரல் 2015). "இலங்கையின் புகழ்பூத்த தமிழ்ப் பேராசிரியர்களில் ஒருவரான பேராசிரியர் க.அருணாசலம் காலமானார்". உலக தமிழ்ச் செய்திகள். 2016-03-05 அன்று மூலம் பரணிடப்பட்டது. 4 மே 2015 அன்று பார்க்கப்பட்டது.
**க. இந்திரகுமார்** (இறப்பு: டிசம்பர் 21, 2008) இலங்கையில் ஒரு சிறந்த தமிழ் எழுத்தாளராகவும், மருத்துவராகவும் தன் வாழ்க்கைப் பயணத்தை தொடங்கியவர். உலகத் தமிழ்ப் பேரவையின் செயலாளராக, உலக நாடுகளில் தமிழ் வளர்ச்சிக்கு உறுதுணையாக இருந்தவர். இலண்டன் மாநகரில் தமிழ் இலக்கியப் பணியோடு மருத்துவராகச் செயலாற்றினார். தமிழ்த் தேசியத்தை நேசித்தவர்.

வாழ்க்கைக் குறிப்பு
-------------------

கே. இந்திரக்குமார் தனது ஆரம்பக் கல்வியை 1958களில் கொழும்பு சென். தோமஸ் கல்லூரியிலும் பின்னர் யாழ் இந்துக்கல்லூரியிலும் பின்னர் மருத்துவக் கல்லூரியிலும் கல்வி கற்றார். மருத்துவக் கல்லூரி மாணவனாக இருந்தபோது *மண்ணில் இருந்து விண்ணுக்கு* என்ற அறிவியல் தொடர் கட்டுரையை வீரகேசரியில் எழுதினார். 1972 ஆம் ஆண்டு மேற்படி தொடர் புத்தகமாக வெளிவந்து இலங்கையின் அரசு மண்டல சாகித்திய பரிசினைப் பெற்றது. தமிழ், ஆங்கிலம் ஆகிய இரு மொழிகளிலும் மிக நன்றாகப் பாண்டித்தியம் பெற்று விளங்கிய இவர் இரண்டு மொழிகளிலும் பல நூல்களை ஆக்கியுள்ளார். மறைந்த தலைவர் ஜி.ஜி.பொன்னம்பலத்தின் 50ற்கு 50 என்ற புகழ்பெற்ற நாடாளுமன்ற உரையை ஆங்கிலத்தில் நூலாக்கினார்.

*விண்வெளியில் வீரகாவியம்* என்ற கட்டுரையைத் தொடராக தினகரனில் எழுதினார். பின்னர் இந்தக் கட்டுரை நூலாக இந்தியாவில் வெளியிடப்பட்டது. 1997 இல் மேற்படி நூலுக்கு தமிழ்நாடு அரசு விருது வழங்கி கௌரவித்தது. 1983 ஆடிக் கலவரத்தை அடுத்து லண்டனுக்கு இடம்பெயர்ந்த இந்திரகுமார் அங்கு மருத்துவராகவும் எழுத்தாளராகவும் தனது பணியினைத் தொடர்ந்தார். *டயானா வஞ்சித்தாரா? வஞ்சிக்கப்பட்டாரா?*, *இலங்கேஸ்வரன்*, *தீ மிதிப்பும், எரிகின்ற உண்மைகளும்* போன்ற பல நூல்களின் ஆசிரியராகவும் அவர் திகழ்ந்தார். யாழ்ப்பாணத்தின் கடைசி அரசனான சங்கிலியனைப் பற்றியும் ஒரு நூலை எழுதியுள்ளார்.

வாடைக்காற்று திரைப்படத்தில் மரியதாசாக இந்திரகுமாரும், நாகம்மாவாக ஆனந்தராணியும் நடித்தனர்.

திரைப்படத்துறையில்
------------------

தனது துறையாகிய மருத்துவத்துறையில் நிபுணராக விளங்கியது மட்டுமல்லாது நடிப்புத் துறையில் அவருடைய திறமைக்குச் சான்றாக அவர் கதாநாயகனாக நடித்த வாடைக்காற்று திரைப்படத்தைக் குறிப்பிடலாம். இத்திரைப்படம் ஜனாதிபதி விருதினைப் பெற்றது.

அவர் தனது இறுதித் காலத்தை மருத்துவம், எழுத்துத்துறைக்கும் அப்பால் பழ. நெடுமாறனுடன் இணைந்து செயலாற்றியதுடன் உலகத் தமிழ்ப் பேரவையின் செயலாளராகவும் பணியாற்றினார்.

எழுதிய நூற்கள்
--------------

* *மண்ணில் இருந்து விண்ணுக்கு*, 1972
* *டயானா வஞ்சித்தாரா? வஞ்சிக்கப்பட்டாரா?*, 1998 மணிமேகலைப் பிரசுரம்
* *புலம்பெயர்ந்த தமிழர்களுக்கு ஒர் அறைகூவல்*, 2005 மணிமேகலைப் பிரசுரம்
* *விண்வெளியில் வீர காவியங்கள்*, 1996 மணிமேகலைப் பிரசுரம்
* *இலங்கேஸ்வரன்*
* *தீ மிதிப்பும், எரிகின்ற உண்மைகளும்*

வெளி இணைப்புகள்
---------------

* ஈழத்துக் கலைஞர் டொக்டர் இந்திரகுமார் நினைவாக, கானா பிரபாவின் பதிவு
* க.இந்திரகுமார் எழுதிய புத்தகங்கள்
**க. சா. அரியநாயகம்** (**கபிரியல் சாமிநாதன் அரியநாயகம்**, 1934 - மே 9, 2000) ஈழத்தின் மூத்த எழுத்தாளர்களில் ஒருவர்.

வாழ்க்கை
--------

இவர் மட்டக்களப்பைப் பிறப்பிடமாகக் கொண்டவர். கல்முனை கிறிஸ்தவக் கல்லூரியில் கல்வி பயின்றவர். பிரித்தானியக் கடற்படையில் பொறியியல் பிரிவில் பணியாற்றியவர். இவரது இரு புதல்வர்கள் ஈழப்போராட்டத்தில் இணைந்து மாவீரர்களானவர்கள்.

எழுத்துலகில்
------------

இவர் ஆரம்பத்தில் பிரித்தானியக் கடற்படையில் பொறியியல் பிரிவில் பணியாற்றி இருந்தாலும், எழுத்தின் மீதான ஆர்வத்தினால் குறுகிய காலத்தில் அப்பணியை விடுத்து தேசாபிமானி பத்திரிகையுடன் இணைந்து கொண்டார். தொடர்ந்த காலங்களில் தினகரன் பத்திரிகைக்கு ஏராளமான சிறுகதைகளும், கட்டுரைகளும் எழுதி வந்தார். இரண்டாம் ஈழப்போரின் ஆரம்பத்துடன் திருமலையிலிருந்து இடம்பெயர்ந்து சுதந்திரபுரம், உடையார் கட்டில் வசித்து வந்தார். இவர் எழுதிச் சேர்த்து வைத்திருந்த பல படைப்புகளையும், நூல்களையும் இவ் இடப்பெயர்வுகளின் போது கடலிலே தொலைத்து விட்டு வருந்திக் கொண்டிருந்தார். 1997 இன் பிற்பகுதியில் ஈழநாடு பத்திரிகைக்கு எழுதத் தொடங்கியதன் மூலம் இலக்கிய உலகில் மீள் பிரவேசம் செய்த இவர் மிகக் குறுகிய காலத்தில் சிறுகதைகள், கட்டுரைகள், விமர்சனங்கள் என நிறையவே எழுதியதுடன், தனது இறுதிக்காலம் வரை தீவிரமாகவும் எழுதிக் கொண்டிருந்தார். இவரது இறுதிப் படைப்பு இரண்டு தலைமுறைகள் என்ற நாவல்.

வெளி வந்த நூல்களில் சில
-----------------------

* இரண்டு தலைமுறைகள் (நாவல்)
|  |  |
| --- | --- |
| Search Wikisource | விக்கிமூலத்தில் பின்வரும் தலைப்பிலான எழுத்தாக்கம் உள்ளது:
**தொல்காப்பியம்/எழுத்ததிகாரம்/பிறப்பியல்** |

தொல்காப்பியம் எழுத்து, சொல், பொருள் என்ற மூன்று அதிகாரங்கள் கொண்டது. அவற்றில் முதலாவதான எழுத்ததிகாரத்தில் மூன்றாவது இயல் 'பிறப்பியல்'. அந்த இயலில் 20 நூற்பாக்கள் இடம்பெற்றுள்ளன. இந்த இயலே இவ்வதிகாரத்தில் மிகக்குறைந்த நூற்பாக்களைக் கொண்ட இயல் ஆகும்.

தொல்காப்பியர் கணக்கில் தமிழ் எழுத்துகள் 33. அவை எவ்வாறு பிறந்து ஒலிக்கும் என்று இங்கு கூறப்படுகிறது.

பிறக்கும் நிலைகள்
-----------------

வளி என்பது உலகைச் சூழ்ந்துள்ள காற்று. நாம் பேசும்போது வளி உந்தியிலிருந்து தோன்றும்.   

(உந்தி என்பது காற்றை உந்தும் diaphragm. உந்தி உறுப்பானது அடிவயிற்றுக்கும் மூச்சுப்பைக்கும் இடையில் உள்ளது)
உந்தியில் தோன்றும் வளி தலையிலும், மிடற்றிலும், நிலைகொள்ளும்.

மிடறு என்பது தொண்டையில் உணவுக்குழாயையும், காற்றுக்குழாயையும் மிடைந்துவைக்கும், அதாவது மடைமாற்றும் pharynx.
அங்கிருந்து பாய்ந்து பல், இதழ், நாக்கு, மூக்கு, அண்ணம் ஆகியவற்றில் ஒலியைத் தோற்றுவிக்கும்.  

ஆக நிலைகொண்டு பாயும் ஒலியுறுப்புகள் 8.  

இந்த எழுத்துச்செல்வத்தைத் திறப்படக் காணின் அவற்றின் வெவ்வேறு தன்மை புலப்படும்.

உயிரெழுத்துகள்
--------------

* 12 உயிரெழுத்துகளும் மிடற்று வளியில் இசைக்கும். இந்த இசையுடன் ...
* அ, ஆ வாய் அங்காந்து பிறக்கும்.
* இ, ஈ, எ, ஏ, ஐ ஆகியவை அங்காப்புடன் அண்பல் முதலை நாவிளிம்பு தொடப் பிறக்கும்.
* உ, ஊ, ஒ, ஓ, ஔ ஆகியவை அங்காப்புடன் இதழ் குவியப் பிறக்கும்.

இவற்றில் திரிபில் சிறு மாறுதலும் நிகழும்.

மெய்யெழுத்துகள்
---------------

வாய் அங்காப்போடு ...

* க, ங - முதல்நா அண்ணத்தைத் தொடப் பிறக்கும்.
* ச, ஞ - இடைநா அண்ணத்தைத் தொடப் பிறக்கும்.
* ட, ண - நுனிநா அண்ணத்தைத் தொடப் பிறக்கும்.

இவை ஆறும் ஒருவகைப் பிறப்பு.

* த, ந - நாநுனி அண்ணமும் பல்லும் பொருந்துமிடத்தில் விரிந்து ஒற்றப் பிறக்கும்.
* ற, ன - நுனிநா மேலெழுந்து அண்ணத்தை ஒற்றப் பிறக்கும்.
* ர, ழ - நுனிநா மேலெழுந்து அண்ணத்தை வருடப் பிறக்கும்.
* ல - நாவிளிம்பு வீங்கி அண்பல் அடியை நா நுனி தொடுகையில் அண்ணத்தை ஒற்றப் பிறக்கும்.
* ள - நாவிளிம்பு வீங்கி அண்பல் அடியை நா நுனி தொடுகையில் அண்ணத்தை வருடப் பிறக்கும்.
* ப, ம - இதழோடு இதழ் பொருந்தப் பிறக்கும்.
* வ - மேல் பல்லும் கீழ் இதழும் இயையப் பிறக்கும்.
* ய - மிடற்றில் எழுந்த ஒலி அண்ணத்தில் அடைபடும்போது பிறக்கும்.

மெல்லின எழுத்து ஆறும் மூக்கில் இசைக்கும்.

சார்பெழுத்துகள்
---------------

குற்றியலிகரம், குற்றியலுகரம், ஆய்தம் ஆகிய மூன்றும் சார்பெழுத்துகள். இவற்றிற்கு என்று தனி ஒலி இல்லை. எந்த எழுத்தோடு சார்ந்து வருகிறதோ அந்த எழுத்தின் ஒலியைப் பெறும்.

அந்தணர் மறை
-----------

எழுத்து பிறக்கும் பள்ளிகள் தலை, மிடறு, நெஞ்சு என்று கூறிய தொல்காப்பியர் எந்தெந்த எழுத்துகள் அவற்றில் பிறக்கும் என்று காட்டவில்லை. 

"பள்ளிகளில் வளி எழும். சொல்லிய 5 இடங்களில் எழுத்தாகப் பிறந்து வளி விடுபடும். எழுத்தானது பிறந்து, எழுந்து, விடுபடும் அளபு அந்தணர் மறையில் உள்ளது. அகத்தே தோன்றும் அதனை இங்குச் சொல்லாமல், புறத்தே வெளிப்படும் பாங்கை மட்டும் கூறியுள்ளேன்" என்று தொல்காப்பியர் குறிப்பிடுகிறார்.
வல்லின எழுத்துகள் நெஞ்சிலும், ஆய்த எழுத்து தலையிலும், ஏனையவை மிடற்றிலும் பிறப்பதை அறிஞர்கள் உணர்ந்து கூறியுள்ளனர்.

இணைப்பு
-------

தொல்காப்பியம் பிறப்பியல் நூற்பாக்கள்

வெளிப் பார்வை
-------------

* ஒலி உறுப்புகள்
* உயிர் ஒலி
* க ங ச ஞ ட ண
* த ந
* ற ன
* ர ழ
* ல ள
* ப ம
* வ
* ய
* மெல்லெழுத்து
* சார்பெழுத்து
* அந்தணர் மறை
**பாலேல்** (*Pallel*) என்பது இந்தியாவின் மணிப்பூரின் காச்சிங் மாவட்டத்தில் உள்ள ஒரு நகரம். இது டிரான்-ஆசிய சூப்பர் நெடுஞ்சாலையின் நுழைவாயில் ஆகும். இது தேசிய நெடுஞ்சாலை 39இல், மணிப்பூர் தலைநகர் இம்பாலின் தென்கிழக்கில் 46 கி.மீ. தொலைவில் அமைந்துள்ளது.

மக்கள்
------

மணிப்பூரின் முதல் ஆளுநரான பிரஜ் குமார் நேரு, "மணிப்பூரின் அனைத்து வகையான மக்களையும் நீங்கள் பார்க்க விரும்பினால், பாலேல் வாயிலுக்குச் செல்லுங்கள்" என்று கூறினார்.[] பாலேல், பல்வேறு சமூகங்களைச் சேர்ந்த மக்கள் பரந்த அளவில் ஒன்றாக இணக்கமாக நிம்மதியாக வாழும் பகுதியாகும்.[] லாம்காங்சு, மாரிங்சு, அய்மோல்சு, குகி மக்கள், மெய்டெயிசு முதலானோர் ஒன்றாக வாழும் பகுதியாக உள்ளது.[]

கல்வி
-----

இது வணிக மையமாக இருப்பதால், கல்விக்கு உரிய முக்கியத்துவம் இல்லை. உயர்நிலைப் பள்ளிகள் உள்ளன. அதனால் கல்லூரிகள் இன்னும் நிறுவப்படவில்லை. அருகிலுள்ள கல்லூரி 5 கி.மி. தொலைவில் கொம்லதாபியில் அமைந்துள்ளது. பாலேலில் உள்ள சில பள்ளிகள்

* ஐடியல் உயர்நிலைப் பள்ளி, மோல்னோய்
* எம்.ஜி. எவர்க்ரீன் உயர்நிலைப் பள்ளி, துயிஷிமி
* வி.எம் உயர்நிலைப் பள்ளி, எச். வஜாங்
* பாலேல் உயர்நிலைப் பள்ளி.
* டிரினிட்டி உயர்நிலைப் பள்ளி, மரிங்பாய்
* கார்னர்ஸ்டோன் உயர்நிலைப் பள்ளி, லுன்னஜாங்
* அமிதா நினைவு குழந்தைகள் பள்ளி
* மறுமலர்ச்சி கழகம்

வணிகம்
------

பாலேல் மணிப்பூரின் தலைமை வணிக மையத்திலிருந்து (மோரே) 62 கிலோமீட்டர்கள் (39 mi) தொலைவில் அமைந்துள்ளது. இது சர்வதேச அல்லது உள்நாட்டு வணிகத்தைத் தொடங்க நல்ல இடமாகும்.

மேற்கோள்கள்
-----------

1. ↑  "Pallel". *2011 Census of India*. இந்திய அரசு. 6 September 2017 அன்று மூலம் பரணிடப்பட்டது. 6 September 2017 அன்று பார்க்கப்பட்டது.
**தொல்பொருள் பண்பாடு** (**archaeological culture**) சமுதாயத்தின் ஒரு குறிப்பிட்ட காலம் மற்றும் சமுதாயத்தின் எஞ்சியுள்ள ஒரு குறிப்பிட்ட காலப்பகுதியிலிருந்தும், இடத்திலிருந்தும் கண்டெடுத்த கலைப்பொருட்கள் மற்றும் தொல் பொருட்கள் ஆகியவற்றின் அடிப்படையாகக் கொண்டது. தொல்பொருள் பண்பாடு என்பது மக்களின் பண்பாட்டுத் தொல்லியல் மற்றும் வரலாற்றுத் தொல்லியலுக்கு அடிப்படையாகும்.

### சொல்லியல்

பெரும்பான்மையான தொல்பொருள் பண்பாடுகளின் பெயர்கள், அத்தொல்லியல் களத்தில் கிடைத்த சிறப்பான தொல்பொருட்களால் அல்லது தொல்லியல் களத்தின் அமைவிடத்தின் பெயராலும் அப்பகுதிக்குரிய பண்பாட்டின் பெயரிடப்படுகிறது. 
எடுத்துக்காட்டாக தொல்லியல் களத்தில் கண்டெடுத்த மட்பாண்டங்களின் வேறுபாடுகளைக் கொண்டு சுமேரியப் பண்பாடு, சிந்துவெளிப் பண்பாடு, காவி நிற மட்பாண்டப் பண்பாடு, கருப்பு மற்றும் சிவப்பு மட்பாண்டப் பண்பாடு வடக்கின் மெருகூட்டப்பட்ட கருப்பு மட்பாண்டப் பண்பாடு மற்றும் சாம்பல் வண்ண ஓவியம் தீட்டப்பட்ட மட்பாண்டப் பண்பாடு எனப் பெயரிடப்படுகிறது. ஆற்றாங்கரையில் அமைந்த பண்பாட்டுத் தொல்லியல் களத்திற்கு சிந்துவெளி நாகரீகம் என்றும் பெயர் சூட்டப்பட்டது.

தொல்பொருள் பண்பாட்டுக் களங்கள்
------------------------------

* சிந்துவெளி நாகரீகம்
	+ மொகஞ்சதாரோ பண்பாடு
	+ ஹரப்பா பண்பாடு
	+ சிந்துவெளி நாகரிகத்தின் தொல்லியல் களங்கள்
	+ மெஹெர்கர் பண்பாடு
* வளமான பிறை பிரதேசம்
	+ சுமேரியப் பண்பாடு
* மாயன் பண்பாடு

மேற்கோள்கள்
-----------

1. ↑  What is an archaeological culture?

ஆதார நூற்பட்டியல்
-----------------

* Vere Gordon Childe (1929). *The Danube in Prehistory*. Oxford: Oxford University Press. .
* Edgar Charles Polomé (1982). *Language, Society and Paleoculture*. Stanford University Press. .
* Bruce Trigger (2006). *A history of archaeological thought* (2nd ). Cambridge: Cambridge University Press. பன்னாட்டுத் தரப்புத்தக எண்:978-0-521-60049-1. .

வெளி இணைப்புகள்
---------------

* Investigating Archaeological Cultures

விக்கிமீடியா பொதுவகத்தில்,  
 ***Archaeological cultures***   
என்பதின் ஊடகங்கள் உள்ளன.
தட்டச்சுக் கருவியில் எழுமாற்றாகத் தட்டச்சிடும் ஒரு மனிதக் குரங்கு, முடிவில்லாத நேரம் வழங்கப்பட்டால், செகப்பிரியரின் அனைத்து நாடகங்களையும் கிட்டத்தட்ட உறுதியாகத் தட்டச்சிடக்கூடும்.
**முடிவில் குரங்குத் தேற்றம்** (*Infinite monkey theorem*), ஒரு தட்டச்சுக் கருவியின் விசைப்பலகையில் முடிவில்லாத அளவிலான நேரத்திற்கு எழுமாற்றாக விசைகளைத் தட்டும் ஒரு குரங்கு (முடிவில்லாத எண்ணிக்கையான குரங்குகள் எனவும் கூறுவதுண்டு.), குறிப்பிட்ட ஓர் உரையைக் கிட்டத்தட்ட உறுதியாகத் தட்டச்சிடும் என்று கூறுகின்றது. இங்கு மேற்கூறிய உரைக்கு எடுத்துக்காட்டாக, வில்லியம் செகப்பிரியரின் அனைத்து நாடகங்களையும் உள்ளடக்கிய உரையைக் கூறுவதுண்டு. இங்குக் குரங்கு எனப்படுவது உண்மையான குரங்கைக் குறிக்கவில்லை; எழுத்துகளினதும் குறியீடுகளினதும் எழுமாற்றுத் தொடரிகளைப் பிறப்பிக்கும் கற்பனைக் கருவியைக் குறிக்கின்றது.

ஆய்வுகள்
--------

2003இல் பிளைமவுத்துப் பல்கலைக்கழகத்தின் விரிவுரையாளர்களும் மாணவர்களும் இங்கிலாந்தின் தேவனிலுள்ள பெயிண்டன் விலங்குக் காட்சிச்சாலையில் ஆறு குரங்குகளின் பார்வையில் ஒரு கணினி விசைப்பலகையை வைத்து, அழுத்தப்படும் விசைகளைச் சைகைகளாகப் பெற்றனர். இதன்போது S எழுத்தைக் கூடுதலான அளவில் கொண்டு, மொத்தமாக, ஐந்து பக்கங்கள் கிடைக்கப்பெற்றன.

2011இல் அடூப்பு என்ற திறந்த மூல மென்பொருளில் செசி அண்டர்சனால் உருவாக்கப்பட்ட மெய்நிகர் குரங்குகள் செகப்பிரியரின் எ இலவ்வர்சு கொம்பிளெயிண்டு என்ற கவிதையை எழுமாற்றாகத் தட்டச்சிட்டுள்ளன.

இதனையும் பார்க்க
----------------

* மர்ஃபியின் விதி

மேற்கோள்கள்
-----------

1. ↑  Nick Collins (26 செப்டம்பர் 2011). "Monkeys at typewriters 'close to reproducing Shakespeare'". The Telegraph. 18 ஆகத்து 2015 அன்று பார்க்கப்பட்டது.
2. ↑  Muhammad Waliji (12 ஆகத்து 2006). "Monkeys and Walks" (PDF). The University of Chicago. p. 2. 17 செப்டம்பர் 2015 அன்று பார்க்கப்பட்டது.
3. ↑  Michael Clair (26 சூலை 2015). "What did the world look like the last time the Cubs were no-hit?". MLB. 18 ஆகத்து 2015 அன்று பார்க்கப்பட்டது.
4. ↑  Jessica Dupuy (2 செப்டம்பர் 2015). "The Mathematics of Winemaking". Texas Monthly. 17 செப்டம்பர் 2015 அன்று பார்க்கப்பட்டது.
5. ↑  "No words to describe monkeys' play". BBC News. 9 மே 2003. 18 ஆகத்து 2015 அன்று பார்க்கப்பட்டது.
6. ↑  Elmo, Gum, Heather, Holly, Mistletoe & Rowan (2002). *Notes Towards the Complete Works of Shakespeare*. Vivaria. பக். 4-8. பன்னாட்டுத் தரப்புத்தக எண்:0-9541181-2-X.
7. ↑  Doug Gross (26 செப்டம்பர் 2011). "Digital monkeys with typewriters recreate Shakespeare". CNN. 18 ஆகத்து 2015 அன்று பார்க்கப்பட்டது.
**இருதயாலய ஈசுவரர் கோயில்** என்பது தமிழ்நாட்டின், திருவள்ளூர் மாவட்டம் திருநின்றவூரில் உள்ள ஒரு சிவன் கோயிலாகும்.

வரலாறு
------

இக்கோயில் உள்ள திருநின்றவூரானது அறுபத்து மூன்று நாயன்மார்களில் ஒருவரான பூசலார் வாழ்ந்த ஊராகும். பல்லவ மன்னன் இராஜசிம்மன் காஞ்சியில் கைலாச நாதருக்கு ஒரு கோயில் கட்டி முடிக்க வேண்டும் என்று நினைக்கிறான். அதற்கான பணிகளில் ஈடுபடுகிறான். கைலாசநாதருக்கு இராஜசிம்மன் கோயில் கட்ட முனைந்திருப்பதை அறிந்ந பூசலாருக்கு தாமும் ஒரு கோயில் கட்ட வேண்டுமென்ற ஆசை உருவாகிறது. பொருள் வளம் இல்லாத இவர் தம்முடைய உள்ளத்துக்குள்ளேயே ஒரு கோயில் கட்டத் தீர்மானிக்கிறார். இதன்படி பூசலார். இராஜசிம்மன் கோயில் கட்டக் கால்கோள் செய்த அன்றே, இவரும் தன் மனத்துள் கட்டும் கோயிலுக்குக் கால்கோள் நடத்துகிறார். மன்னன் கோயில் கட்ட கட்ட இவரும் தன் மனதில் கோயில் கட்டுகிறார்.

இராஜசிம்மன் கோயில் கட்டி முடிந்ததும் கைலாசநாதரைப் பிரதிஷ்டை செய்ய நாள் குறிக்கிறான். அதே நாள் அதே முகூர்த்தத்தையே பூசலார் தாம் கட்டிய கோயிலிலும் இறைவன் பிரதிஷ்டைக்குக் குறித்துக் கொள்கிறார். அரசனது கனவில் கைலாசநாதர் தோன்றுகிறார். மன்னனைப் பார்த்து, நீ கட்டும் கோயில் பிரதிஷ்டைக்கு வர இயலாது இதைவிட பெரிய கோயிலாக பூசலார் எனபவர் திருநின்றவூரிலே கட்டி வருகிறார். நான் அங்கு செல்ல வேணுமே. ஆதலால், உன் கோயில் பிரதிஷ்டையை இன்னொரு நாளைக்கு மாற்றி வைத்துக் கொள்ளேன்' என்று சொல்கிறார்.

விழித்தெழும் மன்னன் அமைச்சர்களிடம் பூசலார் கட்டிவரும் கோயில் குறித்து கேட்கிறார். ஆனால் யாருக்கும் தெரியவில்லை எனவே திருநின்றவூர் நோக்கி புறப்படுகிறார். அமைச்சர்களும் அரசனைத் தொடர்ந்து செல்கிறார்கள். அங்கே கோயில், பிரதிஷ்டை. என்ற ஒன்றையும் காணவில்லை. ஊர் மக்களிடம் பூசலார் குறித்து விசாரித்து அவரைக் காண செல்கின்றனர்.
அவரை அணுகி, நீர் கட்டியிருக்கும் கோயில் எங்கே?' என்று கேட்கிறான், ராஜசிம்மன். அவர் தம் உள்ளத்திலே கோயில் கட்டிய கதையையும் அதில் பிரதிட்டை நடந்த விதத்தையும் கூறுகிறார். அரசன் பூசலார் அடியில் வீழ்ந்து, 'அன்பரே! இறைவன் நான் பொன்னாலும் மண்ணாலும் கட்டிய கலைக் கோயிலை விட, உம்முடைய மனக் கோயிலே பெரிது என்று உவந்து, உம் கோயில் பிரதிஷ்டைக்கே வந்திருக்கிறார்,' என்று கூறுகிறான்.

கோயில்
------

இவாறு பூசலாரின் இந்த மனக் கோயிலின் நினைவாக பின் வந்தவர்கள் கட்டிய கோயிலே இந்த இருதயாலய ஈசுவரர் கோயிலாகும். இருதயாலய ஈசுவரர் கோயில் ஒரு சிறிய கோயிலாகும். இத்தல இறைவன் பெயர் இருதயாலய ஈசுவரர். அம்மனின் பெயர் மரகதாம்பிகை. கோயிலில் கருவறைக் குள்ளேயே பூசலாரும் சிலை உள்ளது. இந்தக் கோயிலில் செப்புச் சிலை வடிவிலும் பூசலார் இருக்கிறார். மேலும் இக்கோயிலில் நால்வர், சோமாஸ்கந்தர், பிட்சாடனர், மோகினி வடிவில் மகா விஷ்ணு போன்ற தெய்வங்களும் உள்ளன

வெளி இணைப்புகள்
---------------

* வேங்கடம் முதல் குமரி வரை /நின்ற ஊர்ப் பூசல் அன்பன்
பாலையவனம் ஜமீன்தார் அ. துரையரசன் வணங்கமுடி பண்டாரத்தார்
'**பாலையவனம் பாளையம்'** என்பது, தமிழ்நாட்டில் உள்ள புதுக்கோட்டை மாவட்டம், "அறந்தாங்கி" பகுதி 'பாலையூர்' என்ற ஊரை தலைமை இடமாகக் கொண்ட ஜமீன் ஆகும். இது "வணங்கமுடி பண்டாரத்தார்" என்ற பட்டம் பூண்ட கள்ளர் மரபினரால் ஆளப்பட்டது.

வரலாறு
------

1879 ஆம் ஆண்டு, இராமசந்திர விஜய அருணாசல வணங்காமுடிப் பண்டாரத்தார் கீழ் 52 கிராமங்கள் இருந்தன (18954 ஏக்கர் பரப்பளவு). அரசாங்கத்திற்கு கொடுத்த இறைப்பகுதி 8767 ரூபாய் 12 அணா ஆகும்.

சுனையக்காட்டில் கிணற்று (சுனை) ஒன்றினை, விஜய அருணாசல வணங்காமுடி பண்டாரத்தார் பிரதிஷ்டை செய்தார் என்று, கி. பி. 1687 ஆம் ஆண்டு கல்வெட்டு குறிப்பிடுகிறது.

சிற்றம்பல கவிராயர் அவர்கள், ஜமீன் ஆண்டவராய வணங்காமுடி பண்டாரத்தின் மீது பாடல்கள் பாடி பரிசில்கள் பெற்றுள்ளார்.

இவர்களின் மிகவும் பழமையான அரண்மனை முற்றிலும் சிதிலமடைந்த நிலையில் உள்ளது. இவர்கள் அறந்தாங்கி தொண்டைமான் வம்சாவளியில் வந்தவர்கள் ஆவார்கள்.

ஜமீன் அ. துரையரசன் வணங்காமுடி பண்டாரத்தார் அவர்கள் பாலைவனம் ஜமீன்களில் இறுதியானவர்.

மேற்கோள்கள்
-----------

1. 1 2 3  "பழங்காலக் கல்வெட்டுகள்". தினமணி.
2. ↑   *கள்ளர் சரித்திரம்*. சென்னை: Jegam & Co, Dodsin Press. 1923. பக். 91. .
3. ↑   *மூவேந்தர் குல தேவர் சமூக வரலாறு*. 1976. பக். 319. .
4. ↑  "ஜமீன் அரண்மனை". தமிழ்அகம். 2020-09-17 அன்று மூலம் பரணிடப்பட்டது. 2020-09-16 அன்று பார்க்கப்பட்டது.
5. ↑   *MANUAL OF PUDUKKOTTAI STATE VOL II*. 2002. பக். 721. .
**இன்னா கோரன்** (*Inna Koren* ) அசர்பைசானில் பிறந்த அமெரிக்க சதுரங்க வீராங்கனை ஆவார். இவர் 1964 ஆம் ஆண்டு மார்ச்சு மாதம் 30 ஆம் தேதியன்று பிறந்தார். 1986 ஆம் ஆண்டு அனைத்துலக பெண் சதுரங்க மாசுட்டர் பட்டம் வென்ற இவர் அமெரிக்க பெண்கள் சதுரங்க சாம்பியன் போட்டியையும் வென்றார்.

வாழ்க்கை வரலாறு
---------------

1979 ஆம் ஆண்டிலிருந்து கோரன் அமெரிக்காவில் வாழ்ந்து வருகிறார். 1986 ஆம் ஆண்டில் இவர் அமெரிக்காவின் மகளிர் சதுரங்கப் போட்டியை வென்றார். இதே ஆண்டில் இவருக்கு பிடே அமைப்பு அனைத்துலக பெண் சதுரங்க மாசுட்டர் பட்டத்தை வழங்கி சிறப்பித்தது. 1987 ஆம் ஆண்டு செர்பியாவின் சிம்மேடிரிவ்சுகா பாலாங்கா நகரில் நடைபெற்ற அனைத்துலக மகளிர் சதுரங்கப் போட்டியில் பங்கேற்றார். இப்போட்டியில் இவர் அங்கேரி நாட்டைச் சேர்ந்த சதுரங்க வீராங்கனை ஐடில்கோ மாதிலுடன் சேர்ந்து ஆறாவது மற்றும் ஏழாவது இடத்தைப் பிடித்தார்.
மகளிர் சதுரங்க ஒலிம்பியாடு போட்டிகளில் இன்னா கோரன் அமெரிக்காவுக்காக விளையாடினார். 

* 1984 ஆம் ஆண்டு கிரீசு நாட்டின் தெசலோனிகி நகரில் நடைபெற்ற 26 ஆவது மகளிர் சதுரங்க ஒலிம்பியாடு போட்டியில் இரண்டாவது பலகையில் விளையாடி (+3, = 2, -4) என்ற புள்ளிகள் பெற்றார்.
* 1988 ஆம் ஆண்டு அதே தெசலோனிகி நகரில் நடைபெற்ற 28 ஆவது மகளிர் சதுரங்க ஒலிம்பியாடு போட்டியில் மூன்றாவது பலகையில் விளையாடி (+3, = 5, -2) புள்ளிகள் ஈட்டினார்.

இன்னா யேல் பல்கலைக்கழகத்தில் கணினி அறிவியலில் பட்டம் பெற்றார். யேல் நகரில் இருந்தபோது அங்கு நடைபெற்ற பான் அமெரிக்க பல்கலைக்கழகங்களுக்கிடையிலான அணி சதுரங்கப் போட்டியில் யேல் பல்கலைக்கழகத்தின் வெற்றி பெற்ற அணியில் ஒரு உறுப்பினராக கோரன் இருந்தார் .

யேல் பல்கலைக்கழகம் 1983 ஆம் ஆண்டில் இப்பட்ட்த்தை வென்ற போது அவ்வணியில் யோயல் பெஞ்சமின், மைக்கேல் வால்டர், மற்றும் இன்னா கோரன் ஆகிய எதிர்கால அமெரிக்க சதுரங்க வீராங்கனைகள் இடம்பெற்றிருந்தனர். 
கோரன் தன்னுடைய வாழ்க்கைத் தொழிலாக நிதி நிறுவனமொன்றை தொடங்கி சில காலம் நடத்தினார். பின்னர் 11 ஆண்டுகள் புருடென்சியல் நிதிநிறுவனத்தில் முதுநிலை துணைத் தலைவராகப் பணிபுரிந்தார். 2001 முதல் 2003 வரை வாச்சோவியா செக்யூரிட்டீசு அமைப்பு நடத்திய ஒரு நுகர்வோர் ஆராய்ச்சியில் பங்கேற்றார். பின்னர் 2003 ஆம் ஆண்டில் ஒரு பகுப்பாளராக பணிபுரிந்தார்..

மேற்கோள்கள்
-----------

1. ↑  Mikolyzk, Thomas. "The United States Chess Federation - U.S. Women's Champions". *main.uschess.org*.
2. ↑  "1987 Smederevska Palanka Interzonal Tournament : World Chess Championship (women)". *www.mark-weeks.com*.
3. ↑  Bartelski, Wojciech. "OlimpBase :: Women's Chess Olympiads :: Bettina Trabert". *www.olimpbase.org*.
4. ↑  "Pan\_American\_Intercollegiate\_Team\_Chess\_Championship". *en.wikipedia.org*.
5. ↑  "Inna Koren: Executive Profile & Biography". *www.bloomberg.com*.

புற இணைப்புகள்
--------------

* Inna Koren chess games at 365Chess.com
படத்தில் தசை 2க்கான குருதி வழங்கும் தமனி 2 இன் கிளைகளில் இருந்து பெறப்படுகின்றது. தசை 2க்கு குருதியை வழங்கும் கிளை அடைபடும் போது அதனுடன் பின்னப்பட்டுள்ள தமனி 1இன் கிளையினூடாகக் குருதி தமனி 2 இன் கிளைக்கு வந்தடைகின்றது, எனவே ஈற்றில் தசை 2க்கான குருதி விநியோகம் ஓரளவு கிடைக்கின்றது. இது தொழிற்பாட்டு முடிவுறுத் தமனி ஆகும். 
**முடிவுறுத் தமனி** (*End Artery*) என்பது உடலின் ஒரு குறிப்பிட்ட பகுதி இழையத்துக்கு (திசுவுக்கு) மட்டுமே ஆக்சிசனை எடுத்துச் செல்லும் குருதியை வழங்கும் ஒரேயொரு தமனியைக் குறிக்கும் சொல்லாகும். இத்தமனியில் அடைப்பு ஏற்பட்டால் தமனி வழியாகக் குருதி வழங்கப்படும் பகுதி பாதிப்படையும். பொதுவாக குருதிச்சுற்றோட்டத்தில் ஒரு தமனியில் அடைப்பு ஏற்படும் போது, ஒரு குறிப்பிட்ட பகுதிக்கு தேவையான குருதியை வேறொரு தமனி மூலம் வழங்கப்பெறுகின்றது. இப்படி நிகழ்வதற்கு முக்கியக் காரணம் வெவ்வேறு தமனிகளிடையே உள்ள தமனிப்பின்னல் (Anastomosis) ஆகும்.

உடலின் மிகமுக்கியமான உறுப்புகளுக்கு இந்தத் தமனிப்பின்னல் இன்றியமையாதது ஆகும். மூளை, இதயம் போன்றவற்றிற்கு அவற்றின் முதன்மையான தமனியில் அடைப்பு ஏற்பட்டு, குருதி ஊட்டக்குறை ஏற்படும்போது வேறொரு தமனி குருதி வழங்குதலை முழுவதுமாக எடுத்துக்கொள்கின்றது. இவ் இயக்கத்துக்குத் தமனிகளில் உள்ள அழுத்த வேறுபாடு முக்கிய பங்கு வகிக்கின்றது. உயர் அழுத்தம் காரணமாக நாளடைவில் புதிதாகத் திறந்து விடப்பட்ட கிளைத் தமனியின் பருமன் கூடி விரிவடையும். 

  

முடிவுறுத் தமனி என்பது இரண்டு வகைகளைக் கொண்டு உள்ளது. 

1. உடற்கூற்றியல் (மெய்யான) முடிவுறுத் தமனி,
2. தொழிற்பாட்டு முடிவுறுத் தமனி

* **உடற்கூற்றியல் (மெய்யான) முடிவுறுத் தமனி** : இது தமனிப்பின்னல் அற்றது, எனவே இத்தமனி அடைபட்டால் குருதி வழங்கல் முற்றிலுமாகத் தடைப்பட்டு விடும். இதற்குச் சிறந்த எடுத்துக்காட்டு விழித்திரைக்கு குருதி வழங்கும் விழித்திரை நாடி ஆகும்.
* **தொழிற்பாட்டு முடிவுறுத் தமனி**: இது வேறொரு தமனியுடன் தமனிப்பின்னல் உடையது, ஆனாலும் தேவையான அளவு குருதி வழங்கல் தர இயலாதது. மூளை, கல்லீரல், இதயம், மண்ணீரல் போன்றவற்றிற்குரிய தமனிகளின் இறுதிக் கிளைகள் இவற்றுள் அடங்கும்.

உசாத்துணைகள்
------------

1. ↑  
Hyman, Chester. "Investigative Ophthalmology: The concept of end arteries and diversion of blood flow" (PDF).
2. ↑  Kao, Lillian; Lee, Tammy (2009). *Surgery: PreTest Self-Assessment and Review, Twelfth Edition*. McGraw-Hill Medical. பக். 61. பன்னாட்டுத் தரப்புத்தக எண்:0071598634. .
**இன்னிசை இருநூறு**  அறத்தினை உலகுக்கு உணர்த்த எழுதப்பெற்ற நூலாகும். இதன் ஆசிரியர் அரசஞ்சண்முகனார் ஆவார். இந்நூல் இருநூறு இன்னிசை வெண்பாக்களைக் கொண்டுள்ளது. இது மு.ரா. கந்தசாமி கவிராயரால் நடத்தப்பெற்ற விவேக பாநு இதழில் 1904 ஆம் ஆண்டு முதல் வெளிவந்தது. தனி நூலாக ஆக்கித் தருமாறு பலர் கேட்டுக் கொண்டதற்கு ஏற்ப கவிராயரே 01- 07- 1913 இல் தம் வெளியீடாக இந்நூலை வெளியிட்டார். இந்நூல் சண்முகனாரது அற நெஞ்சத்தைப்ப் புலப்படுத்தும் கட்டளைக் கல் எனப்படுகிறது.

நூலின் தொடக்கம்
---------------

*நன்னெறி என்னும் கடலினின்று அறிவு என்னும் நாழியால் முகந்துகொள்ளப்பட்டது இவ்வின்னிசை வெண்பா*  என்று கூறி நூலினைத் தொடங்குகிறார்.

அதிகாரங்கள்
-----------

ஈந்நூல்  *வாழ்த்து*  முதல்  *மேல் கீழியல்பு*  ஈறாக இருபது அதிகாரங்களைக் கொண்டுள்ளது. மேலும், அதிகாரம் ஒன்றுக்கு பத்து பாக்களைக் கொண்டுள்ளது

பாடல் எண் 11
------------

```
                              **மெய்யறிவன் நூலின் விதித்த விலக்கிய**

                               செய்தலும் செய்யா விடலும் திகழ்அறன்

                               மைதீர் மனநாவால் காயத்தால் வாய்ப்பன
```

```
                               செய்கஎஞ் ஞான்றுந் தெரிந்து 
                  
                                                           இப்பாடல் அறத்தின் இலக்கணத்தைக் கூறுகிறது.
```

பார்வை நூல்
-----------

ஆய்வுலகம் போற்றும் ஆசிரியமணிகள், பதிப்பு - வி. மி. ஞானப்பிரகாசம்,சே. ச. க. சி. கமலையா, தமிழ்ப் பண்பாட்டு மன்றம்.
**இலங்கையின் தொல்பொருளியல் திணைக்களம்**, அந்நாட்டில் உள்ள தொல்லியல் மரபுரிமை தொடர்பான பணிகளுக்காக உருவாக்கப்பட்ட அரசாங்கத்தின் ஒரு பிரிவு ஆகும். இது பிரித்தானியர் ஆட்சிக்காலத்தின்போது 19 ஆம் நூற்றாண்டின் பிற்பகுதியில் உருவாக்கப்பட்டது. அனுராதபுரம், பொலநறுவை போன்ற மறக்கப்பட்ட பண்டைக்காலத் தலைநகரங்களின் மீது ஏற்பட்ட ஆர்வமே அப்போதைய இலங்கை அரசாங்கம் தொல்லியல் செயற்பாடுகளில் ஈடுபடுவதற்குக் காரணமாக அமைந்தன.

நோக்கமும் பணிகளும்
------------------

இலங்கையில் தொல்பொருளியல் மரபுரிமை தொடர்பான சரியான முகாமைத்துவத்தை வளர்த்தெடுப்பது இலங்கைத் தொல்பொருளியல் திணைக்களத்தின் முதன்மை நோக்கம். இதனால், இலங்கையின் தொல்லியல் மரபுரிமையை முகாமைப்படுத்துவதையும் அது தொடர்பான செயற்பாடுகளை ஒழுங்குபடுத்துவதையும் இத்திணைக்களம் முக்கிய பணீயாகக் கொண்டுள்ளது.

தொல்பொருளியல் மரபுரிமை தொடர்பில், தேவையான மனித வளங்களையும், நிறுவன வளங்களையும் உருவாக்கிப் பேணுதல்; நாடு முழுவதிலும் உள்ள தொல்லியல் மரபுரிமைகளைப் பாதுகாத்தல்; அவற்றைப் பதிவு செய்தல்; இம்மரபுரிமை தொடர்பாக மக்களிடையே அறிவை வளர்த்தல்; தொல்லியல் களங்களையும், நினைவுச்சின்னங்களையும், தொல்பொருட்களையும் பேணிப் பாதுகாத்தல்; தொடர்பான ஆய்வுகளில் ஈடுபடுதல் என்பன இத்திணைக்களத்தின் செயற்பாட்டு வரம்புக்குள் அடங்குகின்றன.

மேற்கோள்கள்
-----------

1. ↑  "தொல்பொருளியல் திணைக்களம் இலங்கை, அறிமுகம்". 2016-03-04 அன்று மூலம் பரணிடப்பட்டது. 2015-07-24 அன்று பார்க்கப்பட்டது.
2. ↑  "தொல்பொருளியல் திணைக்களம் இலங்கை, அறிமுகம்". 2016-03-04 அன்று மூலம் பரணிடப்பட்டது. 2015-07-24 அன்று பார்க்கப்பட்டது.

வெளியிணைப்புக்கள்
-----------------

* இலங்கைத் தொல்பொருளியல் திணைக்களம் பரணிடப்பட்டது 2016-03-04 at the வந்தவழி இயந்திரம் - இணையத்தளம்.
**இன்பத்தமிழ் ஒலி** என்பது அவுஸ்திரேலியாவின் சிட்னியில் இருந்து ஒலிபரப்பாகும் தமிழ் வானொலிச் சேவை ஆகும். இது 1996 மே 15 இல் இலங்கை வானொலி முன்னாள் ஒலிபரப்பாளர் பாலசிங்கம் பிரபாகரனால் ஆரம்பிக்கப்பட்டது. தனியான வானொலிக் கலையகத்தைக் கொண்டுள்ள இவ்வானொலி நிலையமே ஆஸ்திரேலியாவில் 24 மணித்தியாலங்கள் தமிழ் நிகழ்ச்சிகளை முதன் முதலில் ஒலிபரப்பியது. உலகில் இரண்டாவது 24 மணி நேர தமிழ் வானொலி ஆகும்.

நியூ சவுத் வேல்ஸ், விக்டோரியா மற்றும் அவுஸ்திரேலியத் தலைநகர் மண்டலம் ஆகிய மாநிலங்களுக்கு இன்பத் தமிழ் ஒலி தனது தமிழ் நிகழ்ச்சிகளை நடத்துகிறது. அத்துடன் செய்மதி ஊடாக அவுஸ்திரேலியாவின் அனைத்து மாநிலங்களுக்கும் நியூசிலாந்துக்கும் இன்பத்தமிழ் ஒலி செல்கிறது.

சாதனைகள்
--------

* ஆஸ்திரேலியாவில் முதன் முதலில் *நேயர்களுடன் நேரடி உரையாடல்* (talk back) நிகழ்ச்சியை நடத்தி தொடர்ந்து இன்றும் வெற்றிகரமாக நடத்தி வருகிறது. இந்நிகழ்ச்சியை பாலசிங்கம் பிரபாகரன் நடத்தி வருகிறார்.
* இலங்கையில் சக்தி எஃப்.எம். வானொலியுடன் இணைந்து நேயர்களுடன் நேரடி உரையாடல் நிகழ்ச்சியை நடத்தியது.
* கனடா, லண்டன், இலங்கை வானொலிக் கலையகங்களுடன் இணைந்து ஒரே நேரத்தில் நேயர்களுடன் கலந்துரையாடி சாதனை படைத்தது.
* சிங்கப்பூர் ஒலி 96.8 தமிழ் வானொலிச் சேவையுடன் இணைந்து சிங்கப்பூர், அவுஸ்திரேலிய நேயர்களுடன் நேரடி உரையாடல் நிகழ்ச்சியை நடத்தியது.

அறிவிப்பாளர்கள்
---------------

இன்பத்தமிழ் ஒலியின் அறிவிப்பாளர்களாக பாலசிங்கம் பிரபாகரன், திலகா பிரபாகரன், களுவாஞ்சிக்குடி யோகன், செந்தூரன் சிதம்பரநாதன், செல்வி ரஞ்சன், யூசவ், சுவேதன் தனபாலசிங்கம், குலேந்திரன் பரமானந்தசிங்கம் ஆகியோர் சேவையாற்றுகின்றனர்.

மேற்கோள்கள்
-----------

1. 1 2 3  கந்தையா, ஆ. *கங்காரு நாட்டில் தமிழரும் தமிழும்*, சிட்னி, டிசம்பர் 2004

வெளி இணைப்புகள்
---------------

* இன்பத்தமிழ் ஒலி இணையதளம்
**எருமைத்தீவு** 
**எருமைத்தீவு** (ஆங்கிலம்:Buffalo Island*)* மட்டக்களப்பில் நாலாபுறமும் வாவியால் சூழப்பட்ட தீவுகளில் இதுவும் ஒன்று இது அண்ணளவாக 11Km சுற்றளவு கொண்டது. இதனை பெரியகளம் எனவும் அழைப்பர். இதன் கிழக்கே கல்லடி, கல்லடி உப்போடை, நொச்சசிமுனை, நாவற்குடா, மஞ்சந்தொடுவாய், காத்தான்குடி, ஆரையம்பதி ஆகிய ஊர்களையும் வடக்கே மட்டக்களப்பு நகர்,கல்லடித்தெரு, கோட்டைமுனை ஆகிய இடங்களையும் மேற்கே வீச்சுக்கல்முனை, திமிலதீவு, கன்னன்குடா,சிறையாத்தீவு போன்ற இடங்களையும் தெற்கே மண்முனை போன்ற ஊர்களால் சூழப்பட்டுள்ளது.

இத்தீவின் கரையோரப்பகுதிகளாக கிழக்கே வில்லுப்பங்குத்துறை இடப்பிட்டி, அறுகம்குடாவும் வடக்கே பூவரசையடிக்குடாவும், பீக்குடாவும் மேற்கே  பெரியமுனை, வெள்ளைக்கல், கொளுத்திமுனையும் தெற்கே விரிசலாறும் அமைந்துள்ளது. *எருமைத்தீவு வாழ்வியலும் வரலாற்றுப் பதிவுகளும்.*. 2019. பன்னாட்டுத் தரப்புத்தக எண்:978-624-95021-0-9.

சொல்லிலக்கணம்
-------------

1795 இல் ஆங்கிலேயர் வருகைக்கு முன் கோபத்திலிருந்த பஸ்கோமுதலி 1728-1795 வரை மட்டக்களப்புக்கு வந்து போடிமார்களுடன் சண்டையிட்டு போடிமார்களை கொன்றும், சிறைப்பிடித்தும், வயல்நிலங்களை அபகரித்தும் சிறைப்பிடித்தவர்களை சிறையாத்தீவில், எருமைத்தீவில் வைத்திருந்ததாகவும் அப்போது இவர்களைக்கொண்டு எருமை, குதிரை மேய்க்க வைத்ததாகவும், ஆங்கிலேயரின் வருகையின் பின் இந்த நிலை மாற்றம் அடைந்ததாகவும், சிறைப்பிடித்த இடம் சிறையாத்தீவு எனவும் எருமை வளர்த்த காரணத்தால் எருமைத்தீவு எனவும் பெயர்பெற்றது. *எருமைத்தீவு வாழ்வியலும் வரலாற்றுப் பதிவுகளும்.*. 2019. பன்னாட்டுத் தரப்புத்தக எண்:978-624-95021-0-9.

தாவரங்கள்
---------

இங்கே காணப்படும் கண்டல் தாவரங்களாக கண்ணா, கிண்ணை, கீரி, தில்லை போன்ற தாவரங்களும் ஆனைஅறுகு எனும் புல்லினமும் அடர்ந்து காணப்படுகிறது. ஆலை, அரசு, மஞ்சவண்ணா, நாவல், வேம்பு , பனை, பூவரசு போன்ற மரங்களையும் காணக்கூடியதாக உள்ளது.

உயிரினங்கள்
-----------

### பறவைகள்

கொக்கு இனங்களாக நாரை, வேள்நாரை, உன்னிக்கொக்கு மற்றும் அடசல்மான், சாம்பலனாரை போன்ற பெரிய கொக்கு இனங்களும் அத்துடன் நீர்க்காகம், சில்லித்தாரா, கீச்சான், ஆக்காண்டி போன்ற பறவை இனங்களும் காணப்படுகிறது. 

### மிருகங்கள்

மிருகமாக நரியும், எலியும் சுதந்திரமாக வாழ்ந்து வருகின்றன.

கோயில்கள்
---------

கோயில்களாக பிள்ளையார் திடலில் பிள்ளையார் கோவிலும், நாகதம்பிரானும் காணப்படுகிறது.

கண்டங்கள்
---------

எருமைத்தீவானது 26 கண்டங்களாக பிரிக்கப்பட்டுள்ளது.

1. கறுப்பன் குளம்
2. குளுப்ப மேடு
3. நாகுண்டாப்போடி குளம்
4. காலையடிக்குளம்
5. மரணகண்டி
6. கிளித்தீவு
7. கீரைப்பாத்தித்திடல்
8. விட்டுமுறிச்சான்
9. பால்புக்கமடு
10. கெழித்திமுனை
11. வானம் பாதி
12. வில்லுப்பங்கு
13. புரன்குளம்
14. வேப்பையடிக்குளம்
15. யோசுவன்னியர் குளம்
16. மண்மேட்டுக்காணி
17. பள்ளக்குளம்
18. உப்புக்குளம்
19. சண்டைவெளி
20. சின்னக்குளம்
21. கீற்றுப்பத்து
22. கொட்டான்பத்து
23. பழவேளி
24. கரச்சை
25. புதுமேடு
26. காலையடி வட்டை

மேற்சான்றுகள்
-------------

 *எருமைத்தீவு வாழ்வியலும் வரலாற்றுப் பதிவுகளும்*. எருமைத்தீவு கமநல அமைப்பு. 2019. பன்னாட்டுத் தரப்புத்தக எண்:978-624-95021-0-9.  

 *Monograph of the Baticaloa district*. 

 *மட்டக்களப்புத் தேசம் வரலாறும் வழக்காறுகளும்*. 

 *மட்டக்களப்பு மான்மியம்*.
**இசுபிரிங்கர் பதிப்பகம்** அல்லது **இசுபிரிங்கர் சயின்சு+பிசினசு மீடியா** என்பது புத்தங்கள், மின் நூல்கள் மற்றும் அறிவியல், தொழில்நுட்பம் மற்றும் மருத்துவத் துறையில் ஆய்விதழ்களை வெளியிடும் ஒரு பதிப்பகம் ஆகும். இது தவிர இசுபிரிங்கர் நிறுவனம் இசுபிரிங்கர் லிங்க், இசுபிரிங்கள் புரோட்டகால், இசுபிரிங்கர் இமேஜ் போன்ற அறிவியல் தரவுதளங்களையும் வழங்குகிறது. புத்தக வெளியீட்டை பொருத்த வரையில் இதுவரை 24 துறைகளில் 1,68,000 மேற்பட்ட தலைப்புகளில் புத்தகங்கள் மற்றும் மின்னூல்களை வெளியிட்டுள்ளது. இந்நிறுவனத்தின் அலுவலகங்கள் பெர்லின், ஹெய்டல்பெர்க், தொர்தெரிச் நியூயார்க் ஆகிய இடங்களில் உள்ளது.

ஜனவரி 15, 2015 இல், ஜோர்க் வோன் ஹோல்ட்சுபிரிங்க் பதிப்பக குழுமம் / நேச்சர் பதிப்பக குழுமம் மற்றும் இசுபிரிங்கர் சயின்சு+பிசினசு மீடியா இணைப்பை அறிவித்தன. இந்த பரிமாற்றம் மே 2015 இல் முடிவுக்கு வந்து புதிய இணைப்பு நிறுவனமான, இசுபிரிங்கர் நேச்சர் உருவாக்கப்பட்டது. இதில் ஹோல்ட்சுபிரிங்க் 53% பெரும்பான்மை பங்குகளையும், பிசி பார்ட்னர்சு 47% ஐயும் கொண்டுள்ளன.

குறிப்புகள்
-----------

1. ↑  "648808Z புரபைல் & எக்சிகியூடிவ் - இசுபிரிங்கர் சயின்சு+பிசினசு மீடியா GmbH - புளும்பெர்க்". *bloomberg.com*. 14 November 2012 அன்று பார்க்கப்பட்டது.
2. ↑  "சர்ச் ரிசல்ட் (விதின் புக்)". *SpringerLink*. இசுபிரிங்கர். 1 March 2014 அன்று பார்க்கப்பட்டது.
3. ↑  "ஹோல்ட்சுபிரிங்க் பதிப்பக குழுமம் மற்றும் பிசி பார்ட்னர்சு அனவுன்சு அக்ரிமண்டு டு மெர்ஜ் மெஜாரிட்டி ஆப் மேம்மிலன் சயின்சு அண்டு எஜூகேசன் வித் இசுபிரிங்கர் சயின்சு+பிசினசு மீடியா", Jan. 15, 2015.
4. ↑  கரோலின் கார்பென்டர் (May 6, 2015). "கம்பிளீட்டட் மெர்ஜர் பார்ம்சு 'இசுபிரிங்கர் நேச்சர்'". தி புக்செல்லர்.. பார்த்த நாள்: July 8, 2015.
**பேராவரம்** *(Peravaram)* என்பது இந்தியாவின் ஆந்திரப்பிரதேச மாநிலத்தில் இருக்கும் கிழக்கு கோதாவரி மாவட்டத்தில் உள்ள ஒரு கிராமம் ஆகும். ராசமுந்திரி நகரிலிருந்து 25 கிலோமீட்டர் தொலைவிலும் காக்கிநாடா நகரிலிருந்து 90 கிலோமீட்டர் தொலைவிலும் 16°50′2.97″ வடக்கு 81°47′12.85″ கிழக்கு கிழக்கு என்ற ஆள்கூறுகள் அடையாளத்தில் பேராவரம் கிராமம் அமைந்துள்ளது. 2001 ஆம் ஆண்டு இந்திய நாட்டின் மக்கள் தொகைக் கணக்கெடுப்பின்படி இக்கிராமத்தின் மக்கள் தொகை 4000 ஆகும். கிழக்கில் கோதாவரி ஆறும், மேற்கில் பிரதானமான கால்வாயும், வடக்கில் போபர்லங்கா கிராமமும் தெற்கில் பயிர் நிலங்களும் பேராவரத்திற்கு எல்லைகளாக உள்ளன. மேலும் இக்கிராமத்தில் குடிக்கத்தக்க குடிநீர் வசதி, நீர்ப்பாசண கால்வாய்கள், வடிகால் வசதிகள், பஞ்சாயத்து, கால்நடை மருத்துவமணை, பதிவுபெற்ற மருத்துவ அலுவலர்கள், இந்திரம்மா வீட்டுவசதி குடியிருப்புகள், இரண்டு தொடக்கப் பள்ளிகள் மற்றும் ஒரு உயர்நிலைப் பள்ளியென பல்வேறு வசதிகளைக் கொண்டிருக்கிறது.

பொருளாதாரம்
-----------

இப்பகுதி முழுவதும் விவசாயம் முக்கியத் தொழிலாக இருக்கிறது. பேராவரத்தின் கிழக்கில் உலர்நிலங்களும் மேற்கில் ஈரநிலங்களும் விவசாயத்திற்கு உதவி செய்கின்றன. நெற்பயிரும் உளுந்தும் ஈரநிலங்களில் பயிரிடப்படுகிறது. மக்காச் சோளம் உலர் நிலங்களில் பயிர் செய்யப்படுகிறது. ராபி பயிர்களுக்கான நீர்பாசனத்தை மேற்கு கோதாவரி கால்வாய் வழங்காத காரணத்தால், கோடைகாலத்தில் நிலங்கள் பயிரிடப்படாமல் வெற்று நிலங்களாக விடப்படுகின்றன. கோதாவரி ஆற்றங்கரை முழுவதும் பெரும்பாலும் நீர் உயிரின வளர்ப்பாக இறால் வளர்க்கப்பட்டு ஏற்றுமதி செய்யப்படுகிறது. இவை தவிர பாலுற்பத்தி, கோழி வளர்ப்பு, ஆடு வளர்ப்பு போன்ற தொழில்களும் உபதொழில்களாக பொருளாதார மேம்பாட்டுக்கு உதவுகின்றன. இக்கிராமம் கோணாசீமா வடிநிலப் பகுதியாக இருப்பதால் ஆண்டு முழுவதும் போதுமான அளவுக்கு நீர்ப்பாசண வசதியைப் பெற்று செழிப்புடன் காணப்படுகிறது.

மேற்கோள்கள்
-----------

1. ↑  "Integrated Management Information System (IMIS)". 2016-03-04 அன்று மூலம் பரணிடப்பட்டது. 2016-02-07 அன்று பார்க்கப்பட்டது.
2. ↑  "Census of India 2001: Data from the 2001 Census, including cities, villages and towns (Provisional)". Census Commission of India. 2004-06-16 அன்று மூலதளத்திலிருந்து பரணிடப்பட்டது எடுக்கப்பட்டது. 2008-11-01 அன்று பார்க்கப்பட்டது.

புற இணைப்புகள்
--------------

விக்கிமீடியா பொதுவகத்தில்,  
 ***பேராவரம்***   
என்பதின் ஊடகங்கள் உள்ளன. 

*